CELEX: 32016R0214
Language: hu
Date: 2016-02-15 00:00:00
Title: A Tanács (EU) 2016/214 rendelete (2016. február 15.) az egyes, Zimbabwéval szembeni korlátozó intézkedésekről szóló 314/2004/EK rendelet módosításáról

17.2.2016   
            
            
               HU
            
            
               Az Európai Unió Hivatalos Lapja
            
            
               L 40/1
            
         A TANÁCS (EU) 2016/214 RENDELETE
   (2016. február 15.)
   az egyes, Zimbabwéval szembeni korlátozó intézkedésekről szóló 314/2004/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel az Unió külügyi és biztonságpolitikai főképviselője és az Európai Bizottság közös javaslatára,
   mivel:
   
               (1)
            
            
               A Tanács 2016. február 15-én elfogadta a (KKBP) 2016/220 határozatot (1), amely továbbra is a 2011/101/KKBP határozat (2) I. mellékletében tartott hét személyt és egy szervezetet, az említett határozat II. mellékletében pedig öt személyt.
            
         
               (2)
            
            
               A 314/2004/EK tanácsi rendelet (3) a 2011/101/KKBP tanácsi határozatban előírt korlátozó intézkedések közül többet is végrehajt, ideértve egyes természetes vagy jogi személyek, szervezetek és szervek pénzeszközeinek és gazdasági erőforrásainak befagyasztását.
            
         
               (3)
            
            
               2016. február 16-én az (EU) 2016/218 bizottsági végrehajtási rendelet (4) hét személyt és egy szervezetet továbbra is a 314/2004/EK rendelet III. mellékletében tartott.
            
         
               (4)
            
            
               A 314/2004/EK tanácsi rendelet IV. mellékletét ennek megfelelően módosítani kell.
            
         
               (5)
            
            
               Az e rendeletben előírt intézkedések hatékonyságának biztosítása érdekében e rendeletnek a kihirdetését követő napon hatályba kell lépnie,
            
         ELFOGADTA EZT A RENDELETET:
   1. cikk
   A 314/2004/EK rendelet IV. mellékletének helyébe az e rendelet mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 15-én.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  A Tanács 2016. február 15-i (KKBP) 2016/220 határozata a Zimbabwéval szembeni korlátozó intézkedésekről szóló 2011/101/KKBP határozat módosításáról (lásd e Hivatalos Lap 11. oldalát).
   
      (2)  A Tanács 2011/101/KKBP határozata (2011. február 15.) a Zimbabwéval szembeni korlátozó intézkedésekről (HL L 42., 2011.2.16., 6. o.).
   
      (3)  A Tanács 314/2004/EK rendelete (2004. február 19.) egyes, Zimbabwéval szembeni korlátozó intézkedésekről (HL L 55., 2004.2.24., 1. o.).
   
      (4)  A Bizottság 2016. február 16-i (EU) 2016/218 végrehajtási rendelete az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról (lásd e Hivatalos Lap 7. oldalát).
   
      MELLÉKLET
      
         
            „IV. MELLÉKLET
            A 6. cikk (4) bekezdésében említett személyek jegyzéke
            Személyek
            Név (és esetleges névváltozatok)
            
                        1.
                     
                     
                        Bonyongwe, Happyton Mabhuya
                     
                  
                        2.
                     
                     
                        Chihuri, Augustine
                     
                  
                        3.
                     
                     
                        Chiwenga, Constantine
                     
                  
                        4.
                     
                     
                        Shiri, Perence (más néven: Bigboy) Samson Chikerema
                     
                  
                        5.
                     
                     
                        Sibanda, Phillip Valerio (más néven: Valentine)”